CELEX: 32022R0800
Language: ro
Date: 2022-05-20 00:00:00
Title: Regulamentul de punere în aplicare (UE) 2022/800 al Comisiei din 20 mai 2022 de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanțelor active denumite uleiuri parafinice Nr. CAS 64742-46-7, Nr. CAS 72623-86-0 și Nr. CAS 97862-82-3 (Text cu relevanță pentru SEE)

23.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 143/4
               
            
         REGULAMENTUL DE PUNERE ÎN APLICARE (UE) 2022/800 AL COMISIEI
         din 20 mai 2022
         de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanțelor active denumite uleiuri parafinice Nr. CAS 64742-46-7, Nr. CAS 72623-86-0 și Nr. CAS 97862-82-3
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c),
         întrucât:
         
                     (1)
                  
                  
                     Directiva 2009/116/CE a Consiliului (2) a inclus uleiurile parafinice Nr. CAS 64742-46-7, Nr. CAS 72623-86-0 și Nr. CAS 97862-82-3 ca substanțe active în anexa I la Directiva 91/414/CEE a Consiliului (3).
                  
               
                     (2)
                  
                  
                     Substanțele active incluse în anexa I la Directiva 91/414/CEE sunt considerate aprobate în temeiul Regulamentului (CE) nr. 1107/2009 și sunt incluse în partea A a anexei la Regulamentul de punere în aplicare (UE) nr. 540/2011 al Comisiei (4).
                  
               
                     (3)
                  
                  
                     Aprobarea substanțelor active denumite uleiuri parafinice Nr. CAS 64742-46-7, Nr. CAS 72623-86-0 și Nr. CAS 97862-82-3, astfel cum se prevede în partea A din anexa la Regulamentul de punere în aplicare (UE) nr. 540/2011, permite utilizarea lor numai ca insecticid și acaricid.
                  
               
                     (4)
                  
                  
                     În conformitate cu articolul 7 alineatul (1) din Regulamentul (CE) nr. 1107/2009, la 30 septembrie 2014, Total Fluids a transmis Greciei, statul membru raportor, o cerere de modificare a condițiilor de aprobare a uleiurilor parafinice Nr. CAS 64742-46-7, Nr. CAS 72623-86-0 și Nr. CAS 97862-82-3 pentru a permite utilizarea lor ca fungicid. Statul membru raportor a constatat că cererea era admisibilă.
                  
               
                     (5)
                  
                  
                     Statul membru raportor a evaluat noua utilizare a uleiurilor parafinice Nr. CAS 64742-46-7, Nr. CAS 72623-86-0 și Nr. CAS 97862-82-3 care au făcut obiectul cererii din 2014 în ceea ce privește efectele potențiale asupra sănătății umane și animale și asupra mediului, în conformitate cu articolul 4 din Regulamentul (CE) nr. 1107/2009, și a pregătit un proiect de raport de evaluare care a fost transmis, la 6 februarie 2018, Autorității Europene pentru Siguranța Alimentară (denumită în continuare „autoritatea”) și Comisiei.
                  
               
                     (6)
                  
                  
                     În conformitate cu articolul 12 alineatul (1) din Regulamentul (CE) nr. 1107/2009, autoritatea a transmis solicitantului și statelor membre raportul revizuit de evaluare în vederea formulării unor observații și l-a pus la dispoziția publicului. În conformitate cu articolul 12 alineatul (3) din Regulamentul (CE) nr. 1107/2009, solicitantului i s-au cerut informații suplimentare.
                  
               
                     (7)
                  
                  
                     La 23 septembrie 2021, autoritatea a comunicat Comisiei concluzia sa (5) cu privire la posibilitatea ca noua utilizare a uleiurilor parafinice Nr. CAS 64742-46-7, Nr. CAS 72623-86-0 și Nr. CAS 97862-82-3 să îndeplinească criteriile de aprobare prevăzute la articolul 4 din Regulamentul (CE) nr. 1107/2009.
                  
               
                     (8)
                  
                  
                     La 27 ianuarie 2022, Comisia a prezentat Comitetului permanent pentru plante, animale, produse alimentare și hrană pentru animale un addendum la raportul de evaluare pentru uleiurile parafinice Nr. CAS 64742-46-7, Nr. CAS 72623-86-0 și Nr. CAS 97862-82-3, precum și un proiect al prezentului regulament.
                  
               
                     (9)
                  
                  
                     Comisia a invitat solicitantul să transmită observații cu privire la addendumul la raportul de evaluare, care au fost examinate cu atenție.
                  
               
                     (10)
                  
                  
                     Cu privire la una sau mai multe utilizări reprezentative ale cel puțin unui produs de protecție a plantelor care conține uleiurile parafinice Nr. CAS 64742-46-7, Nr. CAS 72623-86-0 și Nr. CAS 97862-82-3, s-a stabilit că, atunci când se utilizează ca fungicid, criteriile de aprobare prevăzute la articolul 4 din Regulamentul (CE) nr. 1107/2009 sunt îndeplinite. Prin urmare, este adecvat să se modifice dispozițiile specifice prevăzute în aprobarea uleiurilor parafinice Nr. CAS 64742-46-7, Nr. CAS 72623-86-0 și Nr. CAS 97862-82-3 pentru a include utilizarea ca fungicid, în plus față de utilizările ca insecticid și acaricid.
                  
               
                     (11)
                  
                  
                     Prin urmare, este necesar ca Regulamentul de punere în aplicare (UE) nr. 540/2011 să fie modificat în consecință.
                  
               
                     (12)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului de punere în aplicare (UE) nr. 540/2011
            Anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
         
         
            Articolul 2
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 20 mai 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 309, 24.11.2009, p. 1.
         
            (2)  Directiva 2009/116/CE a Consiliului din 25 iunie 2009 de modificare a Directivei 91/414/CEE pentru a include uleiurile parafinice CAS 64742-46-7, CAS 72623-86-0 și CAS 97862-82-3 ca substanță activă (JO L 237, 9.9.2009, p. 7).
         
            (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).
         
            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).
         
            (5)  EFSA (Autoritatea Europeană pentru Siguranța Alimentară), 2021.
         Evaluare inter pares a utilizării ca fungicid a substanțelor active denumite uleiuri parafinice (Nr. CAS 64742-46-7 cu lanțuri de atomi de carbon C11 – C25, Nr. CAS 72623-86-0 cu lanțuri de atomi de carbon C15 – C30 și Nr. CAS 97862-82-3 cu lanțuri de atomi de carbon C11 – C30); EFSA Journal 2021;19(10)6876doi: 10.2903/j.efsa.2021,6876.
      
      
         
            ANEXĂ
            În partea A a anexei la Regulamentul de punere în aplicare (UE) nr. 540/2011, rubrica din coloana „Dispoziții specifice” din rândul 294, uleiuri parafinice Nr. CAS 64742-46-7, Nr. CAS 72623-86-0 și Nr. CAS 97862-82-3, se înlocuiește cu următorul text:
            
               „Partea A:
               Se pot autoriza numai utilizările ca insecticid, acaricid și fungicid.
               Partea B
               Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de evaluare privind uleiurile parafinice Nr. CAS 64742-46-7, Nr. CAS 72623-86-0 și Nr. CAS 97862-82-3, inclusiv de addendumul la acesta, în special de apendicele sale I și II.
               Condițiile de utilizare trebuie să includă, dacă este cazul, măsuri de reducere a riscurilor.”